Hemşaredarê Kopî yê Mûşî Adnan Topçu 17ê kanûne de amebi destbendkerdene û roja bîne herinda ci de qeyûm amebi tayînkerdene. Topçu bi îdîayanê ''endamîya rêxistine'' û ''propagandaya rêxistine'' amebi tepiştene û erşawitene bi Zîndanê Mûşî. Hemşaredarê Kopî Adnan Topçu Zîndanê Mûşî ra surgunê Zîndanê Mereşî bi. Topçu Zîndanê Mûşî de hucreyêk de têna ameyêne tepiştene. Surgunê Topçuyî roja yewşemeyî bê xeberdayîşê keyeyê ci ame kerdene.
